Document ID: /roh_data/filtered/fineweb-2-filterrobots_roh.jsonl.gz/3881

Vinavant ha il parlament da la vischnanca da Tujetsch decis da conceder plirs credits d'impegn. Ina pli gronda investiziun vul la vischnanca far cun construir ina nova via da manaschi sin il Tgom per 700’000 francs. La gronda part dals credits d'impegn ston vegnir approvads tras la radunanza communala.
Pe da taglia resta
Era ha il cussegl da vischnanca decis da laschar il pe da taglia sin 95% da la taglia chantunala simpla, sco era approvà il preventiv 2019 dal quint da
gudogn e sperdita dal Bogn Sedrun. Era qua ha la radunanza communala l'ultim pled en chaussa.